(3) મનુષ્યજીવનને ચાર ભાગમાં વહેંચ્યું છે : બાલ, યૌવન, મધ્યમ અને વૃદ્ધ. મનુષ્યજીવનની શરૂઆત સંતાનેચ્છા થાય ત્યારથી ગણી ચાલતાં અનેક જન્મજાત તકલીફો નિવારાઈ જાય. બાલ્યકાલમાં મધુર રસ, મધ, દૂધપ્રધાન આહાર; યૌવનથી વૃદ્ધ સુધી ષડ્રસ આહાર દોષોને સમ રાખે છે. બાલ્યકાળમાં કફ, યૌવનમાં કફ સાથે પિત્ત ભળે છે, મધ્યમમાં પિત્ત અને વૃદ્ધમાં વાતપ્રાધાન્ય છે. ચિર યૌવન ઇચ્છનારે યૌવનકાલમાં જ રસાયન સેવન સદ્વૃત્ત અને સદાચાર સાથે સેવવાં પડે. સો વર્ષ સરળતાથી જીવવા મન પર આપણો કાબૂ ફરજિયાત છે.